Conor McGregor

Conor Anthony McGregor (* 14. júl 1988, Dublin, Írsko) je írsky profesionálny zápasník zmiešaných bojových umení. Je bývalým šampiónom Ultimate Fighting Championship (UFC) vo Featherweight a v Lightweight, pričom sa stal prvým bojovníkom UFC, ktorý získal titul šampióna UFC v dvoch váhových kategóriách súčasne. Je tiež bývalým šampiónom Cage Warriors Fighting Championship (CWFC) vo Featherweight a v Lightweight.

V roku 2008 začal McGregor profesionálne súťažiť v zmiešaných bojových umeniach (MMA) a zápasil v Lightweight a vo Featherweight. V roku 2012 vyhral šampionát CWFC vo Featherweight a v Lightweight a v roku 2013 podpísal zmluvu s UFC. Po piatich po sebe idúcich víťazstvách získal dočasný titul šampióna vo Featherweight, keď na UFC 189 porazil Chada Mendesa. Nesporným šampiónom vo Featherweight sa stal na UFC 194 po tom, ako knokautoval Josého Alda za 13 sekúnd, čo je najrýchlejšie ukončenie v histórii titulových zápasov UFC. Neskôr získal titul šampióna UFC v Lightweight na UFC 205, keď porazil Eddieho Alvareza. V roku 2017 nakrátko prešiel k profesionálnemu boxu, kde sa stretol s Floydom Mayweatherom Jr. v ostro sledovanom zápase, ktorý prehral prostredníctvom TKO v 10. kole. vrátil sa k MMA a na UFC 229 vyzval na súboj o titul šampióna v Lightweight UFC, v ktorom prehral s Khabibom Nurmagomedovom prostredníctvom sumbisie.

McGregor je najväčším ťahákom pay-per-view (PPV) v histórii MMA, keďže bol headlinerom piatich najpredávanejších PPV podujatí UFC.Jeho zápas proti Nurmagomedovovi na UFC 229 priniesol 2,4 milióna PPV nákupov, čo je najviac v histórii MMA podujatí. Jeho boxerský zápas s Mayweatherom v roku 2017 vygeneroval viac ako 5 miliónov PPV nákupov. 3 milióny nákupov v Spojených štátoch a Spojenom kráľovstve, čím sa stal druhým najpredávanejším pay-per-view podujatím v histórii. McGregor sa v roku 2021 umiestnil v rebríčku časopisu Forbes ako najlepšie platený športovec na svete, keď zarobil údajne 180 miliónov dolárov, V zozname sa objavil aj v roku 2018, keď sa umiestnil na štvrtom mieste so zárobkom 99 miliónov dolárov, mimo zápasov sa McGregor venoval podnikateľským aktivitám.

McGregor bol zapojený do viacerých právnych záležitostí vrátane občianskoprávnych a trestných prípadov. Čelil obvineniam z napadnutia, výtržníctva, trestných činov súvisiacich s riadením motorového vozidla a znásilnenia. Kontroverziu vyvolali aj jeho komentáre k dublinským nepokojom v roku 2023 a k imigračnej politike v Írsku. V novembri 2024 írsky najvyšší súd v občianskoprávnom prípade rozhodol, že v roku 2018 napadol a znásilnil ženu, a nariadil mu zaplatiť odškodné vo výške viac ako 248 000 EUR. V decembri 2024 mu bolo nariadené zaplatiť obete súdne trovy vo výške približne 1 500 000 EUR. Po rozhodnutí občianskoprávneho súdu v roku 2024 McGregor prišiel o niekoľko sponzorských a partnerských zmlúv.

V marci 2025 oznámil svoj zámer kandidovať ako nezávislý kandidát v írskych prezidentských voľbách v roku 2025 a vyjadril názory označované za protiimigračné, krajne pravicové a nacionálne populistické.

 Skorý život 
Conor Anthony McGregor sa narodil v Dubline v Írsku. Vyrastal v meste Crumlin a navštevoval školy s vyučovacím jazykom írskym - na základnej škole Gaelscoil Scoil Mológa v Harold's Cross a na strednej škole Gaelcholáiste Coláiste de hÍde v Tallaghte, kde sa rozvíjala aj jeho vášeň pre šport, hrával futbal.

V mladosti hrával futbal za futbalový klub Lourdes Celtic, vo veku 12 rokov začal aj boxovať v Crumlin Boxing Club, ako spôsob obrany proti šikanovaniu a zvyšovania sebavedomia.

V roku 2006 sa McGregor s rodinou presťahoval do mesta Lucan v Dubline a začal navštevovať školu Gaelcholáiste Coláiste Cois Life. Následne sa začal učiť inštalatérom. Počas pobytu v Lucane sa zoznámil s budúcim bojovníkom UFC Tomom Eganom a čoskoro spolu začali trénovať zmiešané bojové umenia (MMA). Medzi jeho inšpirácie počas dospievania patrili Naseem Hamed, Muhammad Ali a Bruce Lee.

 Bilancia v zmiešaných bojových umeniach 
Profesionálna bilancia28 zápasov22 výhier6 prehierCez knokaut192Cez submisiu14Cez rozhodnutie20
VýsledokBilanciaOponentMetódaPodujatieDátumKoloČasMiestoPoznámkyPrehra22 – 6Dustin PoirierTKO (zranenie nohy)UFC 26420. júl 202115:00Las Vegas, Nevada, Spojené štátyPrehra22 – 5Dustin PoirierKO (údery)UFC 25723. január 202122:32Abu Dabí, Spojené arabské emirátyVýhra22 – 4Donald CerroneTKO (kop na hlavu a údery)UFC 24618. január 202010:40Las Vegas, Nevada, Spojené štátyZápas vo Welterweight. Výkon večera.Prehra21 – 4Khabib NurmagomedovSumbisia (neck crank)UFC 2296. október 201843:03Las Vegas, Nevada, Spojené štátyO titul UFC v Lightweight.Výhra21 – 3Eddie AlvarezTKO (údery)UFC 20512. november 201623:04New York City, New York, Spojené štátyVyhral titul UFC v Lightweight. Výkon večera. Neskôr zbavený titul kvôli nečinnosti.Výhra20 – Nate DiazRozhodnutie (viachlasné)UFC 20220. august 201655:00Las Vegas, Nevada, Spojené štátyZápas večera.Prehra19  – 3Nate DiazSumbisia (rear-naked choke)UFC 1965. marec 201624:12Las Vegas, Nevada, Spojené štátyDebut vo Welterweight. Zápas večera.Výhra19 – 2José AldoKO (úder)UFC 19412. december 201510:13Las Vegas, Nevada, Spojené štátyVyhral a zjednotil titul UFC vo Featherweight. Výkon večera. Neskôr zbavený titul kvôli nečinnosti.Výhra18 – 2Chad MendesTKO (údery)UFC 18911. júl 201524:57Las Vegas, Nevada, Spojené štátyVyhral dočasný titul UFC vo Featherweight. Výkon večera.Výhra17 – 2Dennis SiverTKO (údery)UFC Fight Night: McGregor vs. Siver18. január 201521:54Boston, Massachusetts, Spojené štátyVýkon večera.Výhra16 – 2Dustin PoirierTKO (údery)UFC 17827. september 201411:46Las Vegas, Nevada, Spojené štátyVýkon večera.Výhra15 – 2Diego BrandaoTKO (údery)UFC Fight Night: McGregor vs. Brandao19. júl 201414:05Dublin, ÍrskoVýkon večera.Výhra14 – 2Max HollowayRozhodnutie (jednohlasné)UFC Fight Night: Shogun vs. Sonnen17. august 201335:00Boston, Massachusetts, Spojené štátyVýhra13 – 2Marcus BrimageTKO (údery)UFC on Fuel TV: Mousasi vs. Latifi6. apríl 201311:07Štokholm, ŠvédskoNávrat do Featherweight. Knockout večera.Výhra12 – 2Ivan BuchingerKO (úder)Cage Warriors 5131. december 201213:40Dublin, ÍrskoVyhral voľný titul Cage Warriors v Lightweight.Výhra11 – 2Dave HillSumbisia (rear-naked choke)Cage Warriors 472. jún 201224:10Dublin, ÍrskoVyhral voľný titul Cage Warriors vo Featherweight.Výhra10 – 2Steve O'KeefeKO (lakte)Cage Warriors 4518. február 201211:13Londýn, AnglickoNávrat do Featherweight.Výhra9 – 2Aaron JahnsenTKO (údery)Cage Warriors: Fight Night 28. september 201113:29Ammán, JordánskoVýhra8 – 2Artur SowinskiTKO (údery)Celtic Gladiators 2: Clash of the Giants11. jún 201121:12Portlaoise, ÍrskoNávrat do Lightweight.Výhra7 – 2Paddy DohertyKO (úder)Immortal Fighting Championship 416. apríl 201110:04Letterkenny, ÍrskoVýhra6 – 2Mike WoodKO (údery)Cage Contender 812. marec 201110:16Dublin, ÍrskoNávrat do Featherweight.Výhra5 – 2Hugh BradyTKO (údery)Chaos FC 812. február 201112:31Derry, Severné ÍrsokPrehra4 – 2Joseph DuffySubmisia (arm-triangle choke)Cage Warriors 39: The Uprising27. november 201010:38Cork, ÍrskoVýhra4 – 1Connor DillonTKO (zastavenie rohu)Chaos FC 79. október 201014:22Derry, Severné ÍrsokZápas vo Featherweight.Výhra3 – 1Stephen BaileyTKO (údery)K.O.: The Fight Before Christmas12. december 200811:22Dublin, ÍrskoDebut v Lightweight..Prehra2 – 1Artemij SitenkovSumbisia (kneebar)Cage of Truth 312. jún 200811:09Dublin, ÍrskoVýhra2 – 0Mo TaylorTKO (údery)Cage Rage Contenders: Ireland vs. Belgium3. máj 200811:59Dublin, ÍrskoVýhra1 – 0Gary MorrisTKO (údery)Cage of Truth 28. marec 200820:08Dublin, ÍrskoDebut vo Featherweight.

 Referencie 

 Iné projekty 

Kategória:Súťažiaci v MMA
Kategória:Írski boxeri
Kategória:Írski podnikatelia
Kategória:Osobnosti z Dublinu